
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 16.11.2010              

PL.x. 498                     


AVIZ

asupra proiectului  de Lege privind schimbarea 
denumirii satului Satu Nou din componenţa 
comunei Racu, judeţul Harghita, în Gârciu,
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind schimbarea denumirii satului Satu Nou din componenţa comunei Racu, judeţul Harghita, în Gârciu, trimis  cu adresa nr. PL x 498 din  9 noiembrie 2010, înregistrată cu nr. 31/864 din  9 noiembrie 2010.

Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 16 noiembrie 2010.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.468 din 20 aprilie 2010. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege.
În raport de obiectul şi conţinutul său,  proiectul de lege face parte din categoria legilor organice. 
         PREŞEDINTE,                                             SECRETAR,

                 Daniel BUDA                                  Gabriel ANDRONACHE

Expert,

Florica Manole

